CELEX: 31973R0501
Language: hu
Date: 1973-02-20 00:00:00
Title: A Bizottság 501/73/EGK rendelete (1973. február 20.) az egyes növényi olajok behozatalára alkalmazandó kompenzációs összeg alkalmazására vonatkozó részletes szabályokról szóló 283/67/EGK rendelet módosításáról

Avis juridique important

|

31973R0501

Official Journal L 049 , 22/02/1973 P. 0018 - 0019 Finnish special edition: Chapter 3 Volume 5 P. 0097  Greek special edition: Chapter 03 Volume 9 P. 0046  Swedish special edition: Chapter 3 Volume 5 P. 0097  Spanish special edition: Chapter 03 Volume 6 P. 0207  Portuguese special edition Chapter 03 Volume 6 P. 0207 

A BIZOTTSÁG 501/73/EGK RENDELETE(1973. február 20.)az egyes növényi olajok behozatalára alkalmazandó kompenzációs összeg alkalmazására vonatkozó részletes szabályokról szóló 283/67/EGK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a Szerződéshez1 mellékelt, az új tagállamoknak az Európai Gazdasági Közösséghez és az Európai Atomenergia-közösséghez való csatlakozásáról szóló, 1972. január 22-én Brüsszelben aláírt okmánnyal2 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK3 tanácsi rendeletre,tekintettel a legutóbb a 2077/71/EGK rendelettel4 módosított, az egyes növényi olajok behozatalára vonatkozó kompenzációs összegről szóló, 1967. június 21-i 143/67/EGK tanácsi rendeletre 5 és különösen annak 7. cikkére,mivel a 143/67/EGK rendeletet a 2077/71/EGK rendelettel módosították annak érdekében, hogy annak hatálya kiterjedjen a finomított olívaolajra is; mivel ezért ugyanezen célt szem előtt tartva indokolt az egyes növényi olajok behozatalára alkalmazandó kompenzációs összeg alkalmazására vonatkozó részletes szabályokról szóló, 1967. július 11-i 283/67/EGK bizottsági rendelet6 kiigazítása;mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,ELFOGADTA EZT A RENDELETET:1. cikkA 283/67/EGK rendelet 1. cikke helyébe a következő rendelkezés lép:"1. cikkA 143/67/EGK rendelet 1. cikkében említett olajok, azon termékek, amelyekből ezek származnak, valamint a feldolgozásból származó egyéb termékek árait a termékekre FOB paritáson, vagy a származási ország, illetve az adott olajféléket exportáló ország határparitásán tett tényleges ajánlatok alapján határozzák meg.Ha ezeket az ajánlatokat nem FOB vagy határparitáson teszik, akkor el kell végezni a szükséges kiigazításokat."2. cikkA 283/67/EGK rendelet 2. cikke helyébe a következő rendelkezés lép:"2. cikkHa az érintett országokban nem tesznek ajánlatot azon termékekre, amelyekből az importált olajok származnak, vagy a feldolgozásból származó egyéb termékekre, akkor a világpiacon tett, a körülményektől függően CIF Rotterdam vagy CIF Imperia paritáson számított, FOB paritásra vagy a származási, illetve az exportáló ország határparitására kiigazított legkedvezőbb ajánlatokat kell figyelembe venni."3. cikkA 283/67/EGK rendelet 4. cikke helyébe a következő rendelkezés lép:"4. cikk(1) A 143/67/EGK rendelet 1. cikkének b) pontjában említett arány kiszámításához az exportáló országban vagy a származási országban megállapított terméshozamokat kell figyelembe venni. Ha ezekről a terméshozamokról nem lehet megfelelően pontos információt szerezni, akkor e termékek ismert átlagos terméshozamai alapján lehet a terméshozamokat megbecsülni.(2) Az egyrészről a finomított olívaolajok vagy finomított olívamaradék-olajok, illetve másrészről a lampante szűz vagy olívamaradék-olajok közötti, az (1) bekezdésben említett arány kiszámításához a következő általános képleteket kell alkalmazni:a) a lampante szűz olaj feldolgozásából nyert finomított olívaolaj:2 (a - 1) + 2;b) az olívamaradék-olaj feldolgozásából nyert finomított olívamaradék-olaj:2a + 2.Ezekben a képletekben az a betű a lampante szűz, illetve finomított olívamaradék-olajok savtartalmát jelöli.(3) Ha a felkínált olaj tiszta olívaolaj vagy olajbogyóból készült finomított olívamaradék-olaj, akkor az (1) bekezdésben említett arány meghatározásához a következő átlagos keveréket kell figyelembe venni:a) tiszta olívaolaj esetében:- 18 % szűz olívaolaj,- 82 % finomított olívaolaj;b) olajbogyóból készült finomított olívamaradék-olaj esetében:- 18 % szűz olívaolaj,- 82 % finomított olívamaradék-olaj.A szűz olívaolaj minőségeként azt a minőséget kell figyelembe venni, amely a származási országban vagy az exportáló országban a keverékekben a leginkább alkalmazott."4. cikkEz a rendelet az Európai Közösségek Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1973. február 20-án.a Bizottság részérőlaz elnökFrancois-Xavier ORTOLI1 HL L 73., 1972.3.27., 5. o.2 HL L 73., 1972.3.27., 14. o.3 HL 172., 1966.9.30., 3025/66 o.4 HL L 220., 1971.9.30., 1. o.5 HL 125., 1967.6.26., 2463/67. o.6 HL 151., 1967.7.13., 5. o.